laion/Wikipedia-Exotic huggingface dataset:
פיאצ'נצה (כדורגל)

פיאצ'נצה (באיטלקית: Piacenza Calcio 1919) הוא מועדון כדורגל איטלקי המייצג את העיר פיאצ'נצה שבאיטליה. המועדון משחק בליגה פרו שהיא הליגה השלישית באיטליה. המועדון הוקם בשנת 1919 ושיחק בליגות שונות. רק לאחר מלחמת העולם השנייה הוא הצליח להעפיל לסרייה ב'. בשנת 1993 הוא העפיל לראשונה לסרייה א' ושיחק בה כמה עונות במהלך שנות ה-90. עם העפלת הקבוצה לליגה הבכירה, אימץ המועדון מדיניות של שיתוף שחקנים בעלי אזרחות איטלקית בלבד, מדיניות אשר נשמרה עד שנת 2001. בתחילת המאה ה-21 הוא ירד לסרייה ב' ולא הצליח לחזור לליגה הבכירה. בעקבות העונה הלא מוצלחת 2010/2011 הקבוצה ירדה לליגה השלישית ובסופו של דבר הוכרז על פשיטת רגל, אולם עד מהרה היא הוקמה מחדש. בשנים האחרונות הקבוצה משחקת בליגה פרו שהיא הליגה השלישית האיטלקית. איטליה פיליפו אינזאגי איטליה אלברטו ג'ילארדינו איטליה אנטוניו נוצ'רינו איטליה סימונה פפה איטליה ג'וזפה סיניורי איטליה פייטרו ורכובוד איטליה אנצו מרסקה מדיה וקבצים בנושא פיאצ'נצה בוויקישיתוף אתר האינטרנט הרשמי של פיאצ'נצה (באיטלקית) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
SOS (משחק)

SOS הוא משחק עט ונייר עבור שני שחקנים או יותר. המשחק דומה לאיקס עיגול ולמשחק קווים וריבועים, אך הוא מורכב יותר. זהו משחק קומבינטורי כאשר הוא משוחק עם שני שחקנים. במונחים של תורת המשחקים, זהו משחק סכום אפס, דינמי, בעל ידיעה שלמה. המשחק מתנהל על לוח ריבועי של משבצות, שגודלו 3x3 לכל הפחות. כל שחקן בתורו מוסיף או את האות "S" או את האות "O" לאחת המשבצות הריקות. אין דרישה מאף שחקן כי ישתמש באותה האות בכל תור. מטרת המשחק עבור כל שחקן היא לנסות ליצור רצף ישר של "SOS" בין שלוש משבצות סמוכות (אופקית, אנכית או באלכסון), וליצור רצפים רבים ככל הניתן. אם שחקן מצליח ליצור רצף של "SOS", הוא זוכה בתור נוסף, וממשיך לשחק כל עוד הוא ממשיך ליצור רצפים של "SOS". לאחר כל מהלך שבו שחקן לא מצליח ליצור רצף שכזה - התור עובר לשחקן הבא בתור. ניתן לבצע מעקב אחרי הרצפים שכל אחד מהשחקנים עשה על ידי, למשל, הקפת רצף בעיגול עבור שחקן אחד, ומתיחת קו עבור השחקן השני. המשחק מסתיים ברגע שכל המשבצות מלאות, והזוכה הוא השחקן שצבר את מספר הרצפים הגדול ביותר. אם הלוח מתמלא ומספר הרצפים של כל שחקן הוא זהה, אז המשחק מסתיים בתיקו. לחלופין, ניתן לשחק את המשחק כך שהשחקן הראשון שמצליח ליצור רצף של "SOS" הוא הזוכה, ואם אף שחקן לא מצליח ליצור רצף כזה - המשחק מסתיים בתיקו. "An Assortment of Combinatorial Games," pg. 8, at Prof. Hugh L. Montgomery's University of Michigan website. Also available in PostScript format. "bears: a paper-and-pencil game". DeepFUN (באנגלית אמריקאית). 2015-08-04. נבדק ב-2016-12-04. Ferguson, Thomas S. (2014), "Part I: Impartial Combinatorial Games", Game Theory (2nd ed.), Mathematics Department, UCLA, p. I-8, אורכב מ-המקור (PDF) ב-2017-07-15, נבדק ב-2017-07-01. "SoS Game". SlideME. נבדק ב-2016-12-04. New Maths Ahead Book 5 (באנגלית). Orient Blackswan. ISBN 9788125023852. Harrelson, Angie (2007-07-01). Patterns - Literature, Arts, and Science (באנגלית). Prufrock Press Inc. ISBN 9781593632618. Gould, Ronald J. (2015-10-28). Mathematics in Games, Sports, and Gambling: The Games People Play, Second Edition (באנגלית). CRC Press. ISBN 9781498719537.
יהודי עם אווז

יהודי עם אווז (ה) (ברומנית: Evreu cu gâscă) הוא ציור שמן של ניקולאה גריגורסקו. אין על הציור תאריך, אך מקובל, על סמך בול ההכנסה שמצויר בו והצגת הציור בתערוכה בסלון הרשמי של פריז ב-1880, שצויר באותה שנה. נושא הציור ותוכנו מפורשים בדרך כלל כביקורת על מצב היהודים חסרי האזרחות ברומניה של התקופה ועל השחיתות השלטונית. המעמד האזרחי-משפטי של יהודי רומניה העסיק רבים ברומניה ומחוץ לה במשך דורות, והיה נתון לשינויים. באוקטובר 1879 נענתה רומניה ללחצים ושינתה את סעיף 7 בחוקתה ולאחר השינוי הסעיף קבע: "השוני באמונות הדתיות ובהשקפות אינו מהווה ברומניה מכשול בהשגת הזכויות האזרחיות והפוליטיות ובשימוש בהן". לקבלת אזרחות התנאים הבאים: הגשת בקשה לשלטון ובה יפורטו ההון העצמי, משלח היד והרצון לדור ברומניה ותק של עשר שנות מגורים ברומניה והוכחה להיותו מועיל למדינה הבקשות נזקקו לאישור בתי המחוקקים של רומניה, כל אחת בנפרד. תהליך ההתאזרחות של היהודים הפך למסלול ביזוי וסחיטת טובות הנאה עם מעט מאוד סיכויי הצלחה. על רקע זה צייר הצייר הרומני הנודע, ניקולאה גריגורסקו, ציור שמן של היהודי עם אווז. התמונה הוצגה ב-1880 בתערוכה בפריז והשם המקורי היה: Juif moldave allant demander la naturalisation à l'Assemblée roumaine ("יהודי ממולדובה בדרכו לפרלמנט הרומני, כדי לבקש התאזרחות"). זו לא הייתה פעם ראשונה שגריגורסקו צייר יהודים דתיים, אך הפעם, בנוסף לאווז, היהודי מחזיק בידו מכתב-בקשה מבויל בבול הכנסה, שניתן לקרוא את הכתוב עליו: המכתב מופנה לנשיא ולחברי בית המחוקקים. כלכלתם של יהודי מולדובה הייתה מבוססת במידה רבה על גידול אווזים ואכילת בשרם ושומנם. הציור הוא למעשה התייחסות אירונית של גריגורסקו לתהליך ההתאזרחות - בעיני הצייר, היהודי העני והתמים מבקש התאזרחות ומביא את האווז כדמי שלמונים לקידום התהליך. הציור זכה לתהודה גדולה, אך לא כל המביטים בו מתעמקים במכתב ובמשמעותו. לאחר סגירת התערוכה של 1880 הציג גריגורסקו, ב-1887, את התמונה בתערוכת היחיד שפתח בפריז, בשדרת האיטלקים (אנ') ולאחר מכן הוצג בתערוכה ברומניה. בתערוכה ברומניה ביקר הרומני העשיר ביותר באותה תקופה, גאורגה קנטאקוזינו, שקנה את התמונה תמורת 8,000 מטבעות זהב, המחיר המוערך בתקופה המודרנית בכ-90,000 אירו. כעת התמונה היא בבעלות המוזיאון הלאומי לאמנות של רומניה (אנ'). ציור יהודים היה נושא חביב במיוחד על גריגרסקו והוא יצר תמונות נוספות המנציחות יהודים, כשהמודלים שלו היו יהודי חבל מולדובה ויהודי גליציה, אליה נסע שלוש פעמים. תיאור הציור במוזיאון הלאומי לאומנות של רומניה, בבוקרשט (ברומנית) Povestea unui tablou filatelic: „Evreul cu gâsca” de Nicolae Grigorescu (ברומנית) בעברית ברירת המחדל היא אווז, בזכר, אך ברומנית ברירת המחדל היא אווזה, בנקבה - אין לראות בכך ידיעה ממשית על מין העוף. אנדריי אוישטאנו, "מדוע יהודי רומניה הם אחרים" (ברומנית)
אווה באייר-פלוקיגר

אווה באייר-פלוקיגר (בגרמנית: Eva Bayer-Fluckiger; נולדה ב-25 ביוני 1951) היא מתמטיקאית שווייצרית, המכהנת כפרופסור למתמטיקה באקול פוליטקניק הפדרלי בלוזאן (אנ'). באייר-פלוקיגר חוקרת נושאים שונים בתחומים אלגברה, טופולוגיה ותורת המספרים. יחד עם המתמטיקאית ראמן פארימלה, הוכיחה את ההשערה השנייה של סר, אודות קוהומולוגיית גלואה של חבורות אלגבריות פשוטות קשר ופשוטות למחצה. עסקה רבות גם בעקרון הסה בחבורות אלגבריות ובתורת הקוהומולוגיה. את עבודת הדוקטור שלה ביצעה באוניברסיטת ז'נבה בשנת 1978, בהנחייתו של מישל קרבאירה (אנ'). האתר האישי של באייר-פלוקיגר ב-EPFL אווה באייר-פלוקיגר, באתר פרויקט הגנאלוגיה במתמטיקה אווה באייר-פלוקיגר, באתר גוגל סקולר
עונת ההופעות

עונת ההופעות הוא אלבום הופעה שהוקלט בסיבוב הופעות שערך הזמר שלמה ארצי ב-1 ביוני 2010. האלבום יצא בחברת הד ארצי וזכה במעמד פלטינה כפולה על סך מכירות של 80 אלף עותקים. נצמדנו האמיתי נבראתי לך תוכיחי לי אבסורד חום יולי אוגוסט קצת משונה ארץ חדשה החיים תתארו לכם שיר החייל לא עוזב את העיר ליד הבית שגרתי בו האהבה הישנה ימים כאלו איסלנד זה מה שנשאר בואי ניקח לנו יום מלך העולם הרדופים אף פעם לא תדעי כמו אז אחרי הכל את שיר במטוס סילון תגידי שאלתי מה קרה הבחורה שלי טלפני טלפני אנחנו לא צריכים אירוסים רוקר חיי לאן לאן לאן ירח רוב הזמן את אשתי היא לא יודעת מה עובר עלי אהבתיה שלמה ארצי - שירה וגיטרה אקוסטית אבי סינגולדה - גיטרות מאיר ישראל - מערכת תופים קרן טננבאום - כינור טל פורר - קלידים פיטר רוט - שירה ובס אייל מזיג - גיטרה בס שי מאירי - סקסופון לשלמה ארצי יש 80 אלף סיבות לחייך, באתר ‏מאקו‏, 1 בדצמבר 2010 מידע על האלבום עונת ההופעות באתר MusicBrainz
שפרד סמית'

דייוויד שפרד סמית' הבן (באנגלית: .David Shepard Smith Jr; נולד ב-14 בינואר 1964) הוא מגיש טלוויזיה אמריקני. הגיש בעבר את "דו"ח פוקס עם שפרד סמית'" ו"סטודיו B" בימי חול בערוץ פוקס ניוז. באוקטובר 2013 הפך סמית' למגיש של "שפרד סמית' מדווח", כמו גם עורך ראשי של מחלקת המבזקים המיוחדים (Breaking News). ב-2017 יצא בפומבי מהארון, תוך שהוא מגולל את ההתלבטות שלו לחשוף את עצמו כעובד של רשת שמרנית. מדיה וקבצים בנושא שפרד סמית' בוויקישיתוף שפרד סמית', ברשת החברתית פייסבוק שפרד סמית', במסד הנתונים הקולנועיים IMDb (באנגלית) [1] ערך זה הוא קצרמר בנושא טלוויזיה ובנושא אישים. אתם מוזמנים לתרום לוויקיפדיה ולהרחיב אותו.
פאניז'יל

האם התכוונתם ל... יוסף חי פאניז'יל – עורך דין ירושלמי ורבה הספרדי של בואנוס איירס אליהו משה פאניז'יל – הראשון לציון, ממייסדי בית החולים משגב לדך רפאל מאיר פאניז'ל – (1804 – 1893) שד"ר והראשון לציון משנת 1880 ועד לפטירתו
רוסיאנקה (כדורגל נשים)

"רוסיאנקה" (רוסית: Россиянка) הוא מועדון כדורגל נשים מהעיר חימקי, שבמחוז מוסקבה. המועדון השתתף באליפות רוסיה בה זכה 5 פעמים. הקבוצה הוקמה לראשונה בשנת 2003 בעיר קרסנוארמייסק כקבוצת הכדורגל "נדז'דה". שנה לאחר מכן שינתה שמה לשמה הנוכחי, "רוסיאנקה". ב-2015, מועדון הכדורגל עבר מהעיר קרסנוארמייסק לחימקי. הישג השיא של הקבוצה במפעלים האירופיים הוא העפלה לרבע גמר גביע אופ"א בעונות 2007/08, 2011/12, 2012/13. בעונת 2018 המועדון פורק עקב קשיים כלכליים. אלופת רוסיה (5): 2005, 2006, 2010, 2011/12, 2016 מחזיקת גביע רוסיה (5): 2005, 2006, 2008, 2009, 2010 אתר האינטרנט הרשמי של רוסיאנקה רוסיאנקה, ברשת החברתית פייסבוק רוסיאנקה, ברשת החברתית אקס (טוויטר) רוסיאנקה, ברשת החברתית אינסטגרם רוסיאנקה, ברשת החברתית VK פרופיל, באתר אופ"א פרופיל, באתר Soccerway פרופיל, באתר WorldFootball.net פרופיל, באתר FootballDatabase.eu באתר womenfootball.ru Женский футбольный клуб "Россиянка" переехал из Красноармейска в Химки | Футбол | Р-Спорт.
יחסי סלובקיה–צ'כיה

בין רפובליקת סלובקיה לבין הרפובליקה הצ'כית מתקיימים יחסים דיפלומטיים מלאים, ואף שיתוף פעולה בנושאים שונים. כמו כן השתיים חברות באיחוד האירופי ובנאט"ו. עד לנובמבר 1918 היו שתי המדינות תחת שלטון בית הבסבורג, כחלק מממלכת הבסבורג, ולאחר מכן כחלק מהאימפריה האוסטרית, שהפכה בשנת 1867 לאימפריה האוסטרו-הונגרית. בין השנים 1918-1993 היו שתי המדינות מאוחדות כמדינת צ'כוסלובקיה, למעט בתקופת מלחמת העולם השנייה, אז הייתה צ'כיה חלק מגרמניה הנאצית בשם הפרוטקטורט של בוהמיה ומוראביה, ואילו סלובקיה הייתה למדינה עצמאית, על אף שגם היא הייתה גרורה של גרמניה. בינואר 1993 נפרדה צ'כוסלובקיה לשתי מדינות עצמאיות: הרפובליקה הצ'כית וסלובקיה. הרפובליקה הצ'כית שמרה לעצמה את ההמנון והדגל של צ'כוסלובקיה, ומיד באותו יום כוננו שתי המדינות יחסים דיפלומטיים מלאים ביניהם. כיום שתי המדינות הן חברות מלאות בנאט"ו ובאיחוד האירופי. בסביבות 200,000 איש ממוצא סלובקי חיים בצ'כיה, וכ-46,000 איש ממוצא צ'כי מתגוררים בסלובקיה. גוסטב סלאמקה, אזרח סלובקי, היה שר התחבורה של הרפובליקה הצ'כית בשנים 2009-2010, ובמשרדו הוא השתמש רק בשפה הסלובקית. לצ'כיה יש שגרירות בברטיסלבה וקונסוליה כללית בקושיצה, ואילו לסלובקיה יש שגרירות בפראג וקונסוליה כללית בברנו. היחסים בין המדינות מוגדרים "מצוינים" ו"מאוד לבביים", ובדרך כלל הנשיאים בשתי המדינות מבקרים ביקור ראשון בחו"ל במדינה השכנה. בדצמבר 2016 אישרה ממשלת סלובקיה את הסכם שיתוף הפעולה על הגנה הדדית של המרחב האווירי, המאפשר שימוש במטוסים צבאיים צ'כיים וסלובקיים במרחב האווירי של המדינה השנייה, וחיזוק אפשרי של חיל אוויר ממדינה אחת על ידי עמיתו מהמדינה השנייה בשעת הצורך. לאחר אשרור ההסכם מהצד הצ'כי, ההסכם אמור להיכנס לתוקף ביולי 2017. מדיה וקבצים בנושא יחסי סלובקיה–צ'כיה בוויקישיתוף דור בן-ארי, פרידה, סיפור אהבה: 30 שנה לפירוד בין צ'כיה לסלובקיה, כתבה מתוך "ישראל היום". אתר על יחסי מדינות
טריזן (כדורגל)

מועדון הכדורגל טריזן  (גרמנית: Fussballclub Triesen) הוא מועדון כדורגל מהעיר טריזן שבליכטנשטיין, שזכה באליפות ליכטנשטיין 3 פעמים. זהו אחד משבעת מועדוני כדורגל הרשמיים מליכטנשטיין והוא מתמודד בליגות הכדורגל של שווייץ השכנה, בליגה החמישית. המועדון מתחרה מדי שנה בגביע ליכטנשטיין, בו זכה עד כה 8 פעמים. אליפות ליכטנשטיין בכדורגל: 3 1934,1935,1937 גביע ליכטנשטיין בכדורגל: 8 1946, 1947, 1948, 1950, 1951, 1965, 1972, 1975 אתר האינטרנט הרשמי של טריזן פרופיל, באתר Transfermarkt פרופיל, באתר Soccerway
וסטפורט (אמסטרדם)

רובע ווסטפורט (בהולנדית: Amsterdam Westpoort) הוא אחד משמונה מחוזות של עיריית אמסטרדם, הולנד. הרובע משתרע על שטח של 35.47 קמ"ר (מתוכם 9.46 קמ"ר מים), נחשב לאזור התעשייה של העיר, ברובע מועסקים כ-45 אלף עובדים ומעל ל-1500 חברות. בניגוד לרבעים אחרים באמסטרדם, ברובע זה מעט מאוד תושבים, אין לו ועדה מחוזית משלו ומקבל שירותים ממועצת העיר המרכזית. הרובע נחצה על ידי שני כבישים מהירים (A10, A5), שלשה קווי רכבת (אמסטרדם הארלם, אמסטרדם זנדם ואמסטרדם סכיפהול), נמל ווסטהאבן (Westhaven) ברובע מערב אמסטרדם (Amsterdam West), רובע המערב החדש (Amsterdam Nieuw West) ובים הצפוני. רובע ווסטפורט הוא אחד ממחוזות אמסטרדם מאז שנת 1990 אך בניגוד לרבעים אחרים הוא מעולם לא היה רובע עצמאי עם עירייה ודירקטוריון המקבלים החלטות שונות, הרובע קיבל שירותים מהמועצת העיר המרכזית. בתאריך 1 בינואר שנת 2015 הפך לנמל האוטונומי של אמסטרדם ובנוסף הועברו אליו מספר בתי עסק מדרום העיר. תחנת הרכבת סלוטרדייק (Sloterdijk) מועדון הגולף של אמסטרדם (Amsterdamse Golf Club) נמל ווסטהאבן (Westhaven) פארק לנגה ברטן (Lange Bretten) מדיה וקבצים בנושא וסטפורט בוויקישיתוף האתר הרשמי של הרובע (באנגלית)
צב צ'אקו

צב צ'אקו או צב ארגנטינאי (שם מדעי: Chelonoidis chilensis) הוא מין של צב החי באמריקה הדרומית ושייך לסוג צב נאוטרופי שבמשפחת צבים יבשתיים. צב זה מצוי בסכנת הכחדה. אורך המקסימלי של הצב מגיע ל-43 ס"מ אך קרוב יותר ל-25 ס"מ. הוא בעל שריון בצבע צהבהב-חום או כהה יותר והראש חום. הרגליים ארוכות ובקצותיהם טפרים חדים. הראש והזנב קצרים ולא בולטים הרבה מהשריון. תפוצת הצב היא בעיקר בארגנטינה אך גם בקצה הדרומי של בוליביה ופרגוואי. הוא מצוי בעיקר בערבות עשב ובתה. הצב צמחוני לגמרי וניזון מעשבים, עלים, זרעים, קקטוסים ופירות. מדיה וקבצים בנושא צב צ'אקו בוויקישיתוף צב צ'אקו, באתר ITIS (באנגלית) צב צ'אקו, באתר NCBI (באנגלית) צב צ'אקו, באתר האנציקלופדיה של החיים (באנגלית) צב צ'אקו, באתר GBIF (באנגלית) צב צ'אקו באתר הרשימה האדומה של IUCN
בית ליכטנשטיין

בית ליכטנשטיין (בגרמנית: Haus Liechtenstein), שממנו הנסיכות נוטלת את שמה, היא המשפחה ששולטת בנסיכות ליכטנשטיין. מקור המשפחה הוא בטירת ליכטנשטיין שבאוסטריה תחתית, אשר הייתה בשליטת המשפחה מאז המאה ה-12. במשך השנים רכשה המשפחה אדמות רבות, בעיקר בשטחי המדינות אוסטריה וצ'כיה של היום. בתחילת המאה ה-18 רכש יוזף ונצל הראשון, נסיך ליכטנשטיין, את שטחי מחוזות שלנברג וואדוץ שבעמק הריין, ובשנת 1719 הוכרו על ידי הקיסר קרל השישי, קיסר האימפריה הרומית הקדושה כ"נסיכות" במסגרת האימפריה הרומית הקדושה, שנקראה על שם בעליה. הרכישה בוצעה כדי לבסס מעמד פוליטי, אך בפועל כף רגלם של נסיכי בית ליכטנשטיין לא דרכה בנסיכותם במשך דורות, והם המשיכו להתגורר בווינה. בשנת 1806, בעקבות התפוררות האימפריה הרומית הקדושה, הוכרה נסיכות ליכטנשטיין כמדינה ריבונית. במשך שנים מספר הייתה כבושה תחת צרפת של נפוליאון, ואחר כך הייתה חלק מהקונפדרציה הגרמנית. עם התפרקות הקונפדרציה הכריזה ליכטנשטיין על נייטרליות, וזו נשמרה במשך שתי מלחמות העולם. עד מלחמת העולם הראשונה הייתה בעלת קשרים כלכליים חזקים ביותר לאוסטריה, אך מצבה הכלכלי הקשה של אוסטריה בעקבות המלחמה הביא את ליכטנשטיין להיקשר כלכלית לשווייץ השכנה. עד האנשלוס בשנת 1938 ישב פרנץ הראשון, נסיך ליכטנשטיין, בווינה, ואשתו אליזבת פון גוטמן הייתה ממוצא יהודי. לאחר השתלטות הנאצים הוא ויתר על כס הנסיכות והוחלף על ידי בן דודו פרנץ יוזף השני, נסיך ליכטנשטיין. הנייטרליות והקשר עם שווייץ אפשרו לנסיכות לעבור בשקט יחסי את שנות מלחמת העולם השנייה, ולאחריהן זכתה לפריחה כלכלית. כיום עומד בראש הבית הנס אדם השני, נסיך ליכטנשטיין. טירת ואדוץ, המעון הרשמי של נסיכי ליכטנשטיין טירת ליכטנשטיין באוסטריה תחתית, משמש כמוזיאון איור ארמון הגן של ליכטנשטיין ארמון העיר ליכטנשטיין בווינה טירת וילפרסדורף באוסטריה, משמשת כאחד ממעונותיו הרשמיים של נסיך ליכטנשטיין טירת ולטיס בצ'כיה, מעון הנסיך עד לאחר מלחמת העולם השנייה. טירת לדניס בצ'כיה, הולאמה בשנת 1945 על ידי ממשלת צ'כוסלובקיה אחוזת ולקהל לוסיני טירת ריגרסבורג אחוזת ולדשטיין בית רוסג אחוזת הולנד באוסטריה נסיך ליכטנשטיין אתר האינטרנט הרשמי של בית ליכטנשטיין מדיה וקבצים בנושא בית ליכטנשטיין בוויקישיתוף Princely House of Liechtenstein.
צב צהוב-כפות

צב צהוב-כפות (שם מדעי: Chelonoidis denticulata) הוא מין של צב החי באגן האמזונאס שבאמריקה הדרומית ושייך לסוג צב נאוטרופי שבמשפחת צבים יבשתיים. זהו אחד ממיני הצבים היבשתיים הגדולים ביותר בעולם לאחר המינים צב אלדברה, צב גלאפגוס, צב יבשה דורבני, צב נמרי וצב יער אסייתי. הוא מגיע לאורך ממוצע של 40 ס"מ ויכול להגיע לאורך 94 ס"מ. משקלו יכול ל-11–15 ק"ג. צבע שריונו צהוב-שחור והכפות צהובות. הזכרים גדולים מהנקבות. הוא מצוי באגן האמזונאס באקלים טרופי ביערות, ערבות לחות וביצות ויכול לפלס לעצמו מעבר בג'ונגל בעזרת שריונו שעוזר לו להתגונן מטורפים. הוא ניזון מעשבים, עלים, פירות שנפלו מלמעלה, זרעים וגם מנבלות ומחלזונות. מדיה וקבצים בנושא צב צהוב-כפות בוויקישיתוף צב צהוב-כפות, באתר ITIS (באנגלית) צב צהוב-כפות, באתר NCBI (באנגלית) צב צהוב-כפות, באתר האנציקלופדיה של החיים (באנגלית) צב צהוב-כפות, באתר GBIF (באנגלית) צב צהוב-כפות באתר הרשימה האדומה של IUCN
צב יער אסייתי

צב יער אסייתי (שם מדעי: Manouria emys) הוא מין של צב ממשפחת צבים יבשתיים המצוי ביערות הודו ודרום-מזרח אסיה. מין זה הוא הגדול מבין הצבים היבשתיים באסיה. אורכו יכול להגיע לאורך 60 ס"מ ומשקלו ל-37 ק"ג. צב זה בעל שריון ועור כהים ובעל שריון מעוגל העוזר לו לפלס דרך ביער. הכפות והזנב קצרים וכך גם הראש. קצוות הכפות מכוסות בטפרים. הוא מצוי ביערות הלחים של דרום-מזרח אסיה בהודו, בנגלדש, מינמאר, תאילנד, וייטנאם, מלזיה ואינדונזיה כולל האי בורנאו. הצב ניזון רק מצמחים. צב היער האסייתי ייחודי מבין הצבים בכך שהנקבה מטילה את ביציה בקן שהיא בונה מעל הקרקע, מעלים וחלקי צמחים יבשים שהיא דוחפת בעזרת רגליה. הנקבה מטילה עד 50 ביצים עמוק בתוך הקן, ושומרת עליהן ממסיגי גבול וטורפים עד הבקיעה. מין זה מצוי בסכנת הכחדה חמורה עקב ציד ובירוא יערות. מדיה וקבצים בנושא צב יער אסייתי בוויקישיתוף צב יער אסייתי, באתר ITIS (באנגלית) צב יער אסייתי, באתר NCBI (באנגלית) צב יער אסייתי, באתר Animal Diversity Web (באנגלית) צב יער אסייתי, באתר האנציקלופדיה של החיים (באנגלית) צב יער אסייתי, באתר GBIF (באנגלית) צב יער אסייתי באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
צב מטובע

צב מטובע (שם מדעי: Manouria impressa) הוא מין של צב ממשפחת צבים יבשתיים המצוי ביערות הרריים בדרום-מזרח אסיה בבורמה, דרום סין, תאילנד, לאוס, וייטנאם, קמבודיה ומלזיה. צב זה יכול להגיע לאורך מקסימלי של 35 ס"מ. צבע השריון כתום כהה עם גוון חום והעיטורים עליו מזכירים טבעות עם קצה שחור. צב זה חי בהרים עד גובה 2,000 מטר והתנהגותו אינה מוכרת. ככל הנראה ניזון הצב ממיני פטריות וגם מבמבוק. צבים אלה אינם מחזיקים מעמד בשבי ומצב השימור שלו מוגדר כפגיע. מדיה וקבצים בנושא צב מטובע בוויקישיתוף צב מטובע, באתר ITIS (באנגלית) צב מטובע, באתר NCBI (באנגלית) צב מטובע, באתר Animal Diversity Web (באנגלית) צב מטובע, באתר האנציקלופדיה של החיים (באנגלית) צב מטובע, באתר GBIF (באנגלית) צב מטובע באתר הרשימה האדומה של IUCN
צב הודו-סין

צב הודו-סין (שם מדעי: Manouria) הוא סוג צבים יבשתיים החיים בדרום-מזרח אסיה ובהודו. בסוג זה 2 מינים. לצבי הודו-סין שריון עבה ומעוגל העוזר להם לפלס דרך ביער ורגליים, ראש וזנבות קטנים. צבעם כתום כהה וחום עד שחור. הם חיים ביערות של דרום-מזרח אסיה והודו ובהרים תלולים עד גובה 2,000 מטר. שני המינים ניזונים מצמחים. צבים אלה נמצאים בסכנת הכחדה בטבע והם קשי גידול בשביה. צב יער אסייתי (Manouria emys) צב מטובע (Manouria impressa) בעבר היה בסוג עוד מין שנכחד - Manouria sondaari מדיה וקבצים בנושא צב הודו-סין בוויקישיתוף צב הודו-סין, באתר ITIS (באנגלית) צב הודו-סין, באתר NCBI (באנגלית) צב הודו-סין, באתר Animal Diversity Web (באנגלית) צב הודו-סין, באתר האנציקלופדיה של החיים (באנגלית) צב הודו-סין, באתר GBIF (באנגלית)
צב כוכב הודי

צב כוכב הודי (שם מדעי: Geochelone elegans) הוא מין של צב אסייתי ממשפחת צבים יבשתיים. אורכו של צב זה יכול להגיע ל-30 ס"מ ואף ל-42 ס"מ. משקלו יכול להגיע בפרטים הגדולים ל-13 ק"ג אך בדרך כלל הרבה יותר נמוך. הוא בעל שריון כחול כהה עם עיטורים בצורת כוכב בצבע צהוב. הרגליים ארוכות וכך גם הצוואר אך הם קרובים לשריון. הצבים חיים ברחבי הודו וסרי לנקה ומצויים ביערות, יערות פתוחים ושדות. צב זה אוכל בעיקר עשב וגם עלים, פירות, ונבלות. צב זה מגודל בהרבה פינות ליטוף וגני חיות כחיית מחמד. בטבע הוא מצוי בסכנת הכחדה. מדיה וקבצים בנושא צב כוכב הודי בוויקישיתוף צב כוכב הודי, באתר ITIS (באנגלית) צב כוכב הודי, באתר NCBI (באנגלית) צב כוכב הודי, באתר Animal Diversity Web (באנגלית) צב כוכב הודי, באתר האנציקלופדיה של החיים (באנגלית) צב כוכב הודי, באתר GBIF (באנגלית) צב כוכב הודי באתר הרשימה האדומה של IUCN
צב כוכב בורמזי

צב כוכב בורמזי (שם מדעי: Geochelone platynota) הוא מין של צב אסייתי מוגן ממשפחת הצבים היבשתיים, המצוי בסכנת הכחדה חמורה. אורכו של צב בוגר הוא 26 ס"מ בממוצע. שריונו אפור עד שחור כהה, ונושא עיטורים שצורתם מזכירה כוכב צהוב. רגליו וצווארו ארוכים וקרובים לשריון. הצב ייחודי ליערות הטרופיים של בורמה, וניצוד לצורכי מאכל בשוק המקומי והסיני. הציד איננו חוקי, והוביל לכך שבטבע נותרו ממין זה פרטים בוגרים מועטים. מדיה וקבצים בנושא צב כוכב בורמזי בוויקישיתוף צב כוכב בורמזי, באתר ITIS (באנגלית) צב כוכב בורמזי, באתר NCBI (באנגלית) צב כוכב בורמזי, באתר Animal Diversity Web (באנגלית) צב כוכב בורמזי, באתר האנציקלופדיה של החיים (באנגלית) צב כוכב בורמזי, באתר GBIF (באנגלית) צב כוכב בורמזי באתר הרשימה האדומה של IUCN
צב כוכבי

צב כוכבי (שם מדעי: Geochelone) הוא סוג של צבים אסייתיים ממשפחת צבים יבשתיים. צבים אלה בולטים בזכות שריונם הכהה הגבוה ובעל הבליטות דמויות הכוכבים שעליהם. הם חיים ביערות של הודו וסרי לנקה או של בורמה ושני המינים מצויים בסכנת הכחדה. צב כוכב הודי (Geochelone elegans) צב כוכב בורמזי (Geochelone platynota) בעבר היו בסוג מינים נוספים: צב כוכב בורצ'רדי (Geochelone burchardi) וצב כוכב וולקניקה (Geochelone vulcanica) מהאיים הקנריים והמין Geochelone gymnesica מהאיים הבלאריים. שלושה מינים אלו היו צבים ענקיים הרבה מקרוביהם החיים. מדיה וקבצים בנושא צב כוכבי בוויקישיתוף צב כוכבי, באתר ITIS (באנגלית) צב כוכבי, באתר NCBI (באנגלית) צב כוכבי, באתר האנציקלופדיה של החיים (באנגלית) צב כוכבי, באתר GBIF (באנגלית)
מ.ס. קריית גת (כדורגל נשים)

מועדון כדורגל נשים מ.ס קריית גת היא קבוצת כדורגל נשים מקריית גת המשחקת בליגת העל בכדורגל נשים. הקבוצה זכתה שש פעמים באליפות ושלוש פעמים בגביע, והיא הקבוצה הראשונה בהיסטוריה של כדורגל הנשים בישראל שהשלימה טרבל, כשזכתה בעונת 2020/2021 באליפות המדינה, בגביע המדינה ובגביע אתנה. הקבוצה שחזרה הישג זה גם בעונת 2021/2022. המועדון חבר שותף בארגון המועדונים האירופיים. הקבוצה נוסדה בשנת 2010 ונרשמה לליגה השנייה לנשים, בה התמודדה במשך 3 עונות, עד שסיימה את עונת 2012/2013 במקום הראשון והעפילה לליגת נשים ראשונה. בעונתה הראשונה בליגה הראשונה סיימה ראשונה בפלייאוף התחתון אבל כבר בעונה העוקבת סיימה שנייה והפכה לאחת מקבוצות הכדורגל החזקות בליגה. בעונת 2015/2016 זכתה בגביע המדינה לנשים ועונה לאחר מכן, בהובלת המאמן ירון גפני, כבר זכתה באליפות היסטורית. באותה העונה הודחה בשלב חצי גמר גביע המדינה. בעונת 2016/2017 זכתה הקבוצה באליפות שנייה ברציפות. עונת 2020/2021 הייתה עונת שיא של הקבוצה שבה זכתה בטרבל היסטורי והייתה הקבוצה הראשונה להגיע להישג זה כשזכתה באליפות המדינה, בגביע המדינה ובגביע אתנה ששוחק לראשונה בעונה זו. בעונת 2021/2022 שחזרה את ההישג ובעונת 2022/2023 זכתה באליפות ובגביע אתנה. אליפויות: 6 2016/2017, 2017/2018, 2020/2021, 2021/2022, 2022/2023, 2023/2024 גביע המדינה: 3 2015/2016, 2020/2021, 2021/2022 גביע אתנה: 3 2020/2021, 2021/2022, 2022/2023 מ.ס. קריית גת, ברשת החברתית פייסבוק פרופיל, באתר Soccerway מ.ס. קריית גת באתר ההתאחדות לכדורגל בישראל אודות הקבוצה באתר הרשמי מ.ס קריית גת זכתה באליפות היסטורית הלך הגביע ליגת העל לנשים: קריית גת זכתה באליפות במחזור הסיום ספי פסטרנק, כדורגל נשים: מ.ס קריית-גת זכתה באליפות בפעם השלישית, באתר ynet, 24 במאי 2021 אלופות: מ.ס. קריית גת זכו באליפות המדינה בפעם השלישת בתולדות המועדון קריית גת אלופת המדינה בכדורגל נשים, באתר ערוץ הספורט, 24 במאי 2021 קריית גת זכתה בגביע המדינה והשלימה טרבל, באתר ONE‏, 27 במאי 2021 טרבל: קרית גת זכתה בגביע המדינה לנשים, באתר ערוץ הספורט, 27 במאי 2021 מיקי שורץ, ספי פסטרנק, נשים: קריית גת זכתה בגביע והשלימה טרבל היסטורי, באתר ynet, 27 במאי 2021 מ.ס קריית גת זכתה בגביע אתנה הראשון, באתר ההתאחדות לכדורגל בישראל תואר ראשון: קריית גת ניצחה את רמת השרון והניפה את גביע אתנה, באתר JSport תואר לארון: מ.ס. קריית גת הניפה את גביע אתנה, באתר ONE‏, 5 באפריל 2021 ליאור ברטל, ‏תואר שלישי העונה: מ.ס. קרית גת ניצחה את בנות נתניה וזכתה בגביע המדינה, באתר דבר העובדים בארץ ישראל, 30 במאי 2022 חורן סריבקיאן, מ.ס. קרית גת אלופת המדינה לעונת 2022-23, באתר JSport, ‏16-04-2023